Termini de sol·licitud: del 21 de juliol al 14 de setembre del 2020.
a) Pressupost-liquidació * (els imports totals de la despesa subvencionable d'aquest model han de coincidir amb els imports del pressupost desglossat per partides del projecte tècnic i amb els imports informats en el formulari de sol·licitud)
c) Calendari d'execució de l'obra
d) Pla de manteniment de l'immoble que detalli les actuacions que s'han de fer periòdicament perquè l'immoble es conservi en bones condicions per al seu ús.
e) Un projecte tècnic ** signat per un/a tècnic/a competent, que ha de contenir com a mínim la documentació
a) Memòria justificativa de la intervenció.
b) Plànol d'emplaçament en què quedi constància de la ubicació de l'immoble.
c) Planimetria de l'estat actual del bé.
d) Plànols de la proposta a escala i detall suficient per permetre conèixer l'actuació proposada.
e) Pressupost desglossat per partides.
f) Fotografies de l'estat actual del bé.
*Models de l'OSIC, que es poden descarregar a la pàgina anterior, pestanya "Documentació relacionada".
**Atès que aquest projecte tècnic pot sobrepassar el pes màxim permès pel formulari de sol·licitud, l'OSIC enviarà a les persones sol·licitants un correu electrònic amb un enllaç a una carpeta on es podrà carregar el document al núvol.
S'enviarà aquest correu un cop presentada la sol·licitud i es podrà pujar el projecte tècnic fins a 4 dies després de la finalització del període de presentació de sol·licituds.
Per obtenir la condició de beneficiàries, les persones sol·licitants, a més a més de complir amb allò que estableix la base general 4 han de complir amb els requisits següents:
Els immobles han d'estar situats a Catalunya i han d'estat protegits com a bé cultural d'interès nacional (BCIN), en les categories de Monument Històric, Jardí Històric o Zona d'Interès Etnològic, o bé com a bé cultural d'interès local (BCIL).
S'entenen per BCIN els immobles classificats en les categories esmentades, d'acord amb l'article 7 de la Llei 9/1993, de 30 de setembre, del patrimoni cultural català.
S'entenen per BCIL els edificis que ho són d'acord amb l'article 17 de la Llei 9/1993, de 30 de setembre, del patrimoni cultural català, i els que ho són per la disposició addicional 1.1 de la llei esmentada.
Tenir l'immoble en propietat o, en el cas d'un altre títol, ha d'estar formalment autoritzat per la persona propietària per fer-hi les obres.
L'execució de les obres esmentades s'ha de fer durant el trienni objecte de la convocatòria i, en tot cas, han d'acabar abans del 30 de desembre del tercer any.
Durant el trienni objecte de la convocatòria corresponent, queden exclosos els immobles que rebin suport econòmic a través de l'u per cent cultural de la Generalitat de Catalunya o d'inversions programades pel Departament de Cultura que financi, totalment o parcial, mitjançant subvencions excloses de concurrència pública o subvencions nominatives.
També s'exclouen d'aquestes bases els jaciments arqueològics.
La quantia de la subvenció és d'un mínim de 15.000,00 euros i un màxim de 200.000,00 euros i en cap cas no pot ser superior al 70% del cost total de les obres.
S'han d'inadmetre les sol·licituds de subvenció d'import inferior a 15.000,00 euros o que continguin un pressupost del projecte inferior a 21.427,50 euros.
Així mateix, s'han de denegar les sol·licituds de subvenció per a projectes que, un cop valorats, només puguin obtenir una subvenció inferior a 15.000,00 euros.
S'accepten les contribucions en espècie com a part del cost del projecte, d'acord amb la base general 6.3.
En el cas d'associacions, no s'accepten les despeses facturades a l'entitat pels membres del seu òrgan de govern.
Les sol·licituds es valoren d'acord amb els criteris següents:
a) Nivell de protecció de l'immoble objecte de la intervenció, d'acord amb la normativa del patrimoni cultural (fins a 2 punts).
a.1) L'immoble té la categoria de BCIN: 2 punts.
b) Intervencions per existència de patologies o afectacions de gravetat i urgència encaminades a la consolidació o restauració integral, parcial o puntual del bé (fins a 4 punts).
b.1) Existència de patologies o afectacions de gravetat i urgència encaminades a la consolidació o restauració integral: 4 punts.
b.2) Existència de patologies o afectacions de gravetat i urgència encaminades a la consolidació o restauració parcial: 3 punts.
b.3) Existència de patologies o afectacions de gravetat i urgència encaminades a la consolidació o restauració puntual: 2 punts.
c) Idoneïtat de la intervenció.
c.1) Si el bé objecte de la intervenció està classificat com a BCIN Monument Històric, BCIN Jardí Històric o BCIL, es té en compte la qualitat i el valor arquitectònic, l'adaptació al seu entorn físic i el cost de l'actuació (fins a 2 punts).
c.1.1) Idoneïtat de la intervenció alta: 2 punts.
c.1.2) Idoneïtat de la intervenció mitjana: 1 punt.
c.1.3) Idoneïtat de la intervenció baixa: 0 punts.
c.2) Si el bé objecte de la intervenció està classificat com a BCIN Zona d'Interès Etnològic, es té en compte el respecte a l'ús de tècniques i materials tradicionals apropiats, l'adaptació al seu entorn físic i el cost de l'actuació (fins a 2 punts).
c.2.1) Idoneïtat de la intervenció alta: 2 punts.
c.2.2) Idoneïtat de la intervenció mitjana: 1 punt.
c.2.3) Idoneïtat de la intervenció baixa: 0 punts.
d) Intervencions que impliquin la posada en ús de l'immoble, una part d'aquest o que garanteixin la continuïtat o la millora de l'ús (fins a 1 punt).
d.1) La intervenció implica la posada en ús de l'immoble en la seva totalitat: 1 punt.
d.2) La intervenció implica la posada en ús d'una part de l'immoble, o la continuïtat o millora de l'ús de l'immoble: 0,5 punts.
e) Intervencions que promoguin la dinamització dins el territori en termes d'activitat econòmica, cultural i social (fins a 1 punt).
e.1) Gran repercussió dins el territori: 1 punt.
e.2) Repercussió moderada o específica dins el territori: 0,5 punts.
e.3) Repercussió molt limitada dins el territori: 0 punts.
Els noms de les persones que formen part de la comissió de valoració es poden consultar a l'espai Normativa del web de Tràmits del Departament de Cultura.
Les persones físiques que vulguin presentar una sol·licitud per a elles mateixes (no com a representants d'una entitat), i que no puguin fer el tràmit electrònicament, poden presentar la sol·licitud i els documents adjunts als registres generals dels serveis territorials del Departament de Cultura o a qualsevol lloc dels que preveu l'art. 16 de la Llei 39/2015, d'1 d'octubre, del procediment administratiu comú de les administracions públiques.
El formulari es pot descarregar des de l'apartat "Sol·licitar per Internet".
A partir de l'endemà de la publicació de la relació provisional de subvencions concedides, els sol·licitants proposats disposaran de 10 dies hàbils per presentar la documentació següent:
Presentar la documentació a través de l'espai Estat dels vostres tràmits o, si sou un ens públic, a través d' EACAT.
La reformulació del projecte no pot comportar la realització parcial o per fases de la intervenció proposada a la sol·licitud.
En cas que durant el primer o segon any del trienni es finalitzi i es justifiqui la totalitat de l'obra, igualment el segon i tercer pagament no s'efectuaran fins a l'anualitat corresponent.
Les persones beneficiàries han de presentar, en el termini de quatre mesos a partir de l'endemà de la data de publicació de la concessió de la subvenció:
a) El projecte d'execució de l'obra, si no s'ha entregat juntament amb el projecte bàsic en la presentació de la sol·licitud, si escau.
b) La llicència d'obres o la sol·licitud registrada conforme s'ha demanat.
En cas d'ens locals, s'ha de presentar un certificat de l'acta d'aprovació del projecte, si escau.
Termini de presentació de la documentació justificativa: